CELEX: 32010D0470
Language: et
Date: 2010-08-26 00:00:00
Title: 2010/470/EL: Komisjoni otsus, 26. august 2010 , millega kehtestatakse veterinaarsertifikaatide näidised hobuslaste, lammaste ja kitsede sperma, munarakkude ja embrüote ning sigade munarakkude ja embrüote liidusiseseks kaubanduseks (teatavaks tehtud numbri K(2010) 5779 all)  EMPs kohaldatav tekst

31.8.2010   
            
            
               ET
            
            
               Euroopa Liidu Teataja
            
            
               L 228/15
            
         KOMISJONI OTSUS,
   26. august 2010,
   millega kehtestatakse veterinaarsertifikaatide näidised hobuslaste, lammaste ja kitsede sperma, munarakkude ja embrüote ning sigade munarakkude ja embrüote liidusiseseks kaubanduseks
   (teatavaks tehtud numbri K(2010) 5779 all)
   (EMPs kohaldatav tekst)
   (2010/470/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 11 lõike 2 neljandat taanet ja artikli 11 lõike 3 kolmandat taanet,
   ning arvestades järgmist:
   
               (1)
            
            
               Direktiivis 92/65/EMÜ on sätestatud loomatervishoiu nõuded selliste loomade sperma, munarakkude ja embrüotega kauplemisele ning impordile ELi, kelle suhtes ei kohaldata sealsamas osutatud konkreetsete ELi õigusaktide loomatervishoiu nõudeid. Direktiiv sisaldab nõudeid hobuslaste, lammaste ja kitsede sperma, munarakkude ja embrüote ning sigade munarakkude ja embrüote (edaspidi „kaubad”) kaubandusele. Lisaks sätestatakse direktiivis kaupade liidusiseseks kaubanduseks vajalike veterinaarsertifikaatide loomine.
            
         
               (2)
            
            
               Direktiivi 92/65/EMÜ D lisas (viimati muudetud komisjoni määrusega (EL) nr 176/2010) (2) on sätestatud kaupadele teatavad uued nõuded, mis hakkaksid kehtima 1. septembrist 2010.
            
         
               (3)
            
            
               Lisaks on direktiivi 92/65/EMÜ D lisas, nagu seda on viimati muudetud komisjoni määrusega (EL) nr 176/2010, muu hulgas sätestatud sperma säilitamise keskused ja selliste keskuste ametliku tunnustamise ja ametliku järelevalve tingimused. Direktiivis on ka sätestatud embrüokogumis- ja -tootmisrühmade tunnustamise ja järelevalve üksikasjalikud tingimused ning in vivo saadud embrüote kogumise ja töötlemise ning in vitro viljastamise teel saadud embrüote ja mikromanipuleeritud embrüote tootmise ja töötlemise tingimused. D lisa muudatustega muudeti ka tingimusi, mida kohaldatakse hobuslaste, lammaste ja kitsede sperma, munarakkude ja embrüote ning sigade munarakkude ja embrüote doonorloomade suhtes.
            
         
               (4)
            
            
               On vaja kehtestada uued veterinaarsertifikaatide näidised kaupade liidusiseseks kaubanduseks, mis võtaksid arvesse loomade tervisele esitatavaid nõudeid, mis on sätestatud direktiivi 92/65/EMÜ D lisas, nagu seda on muudetud määrusega (EL) nr 176/2010.
            
         
               (5)
            
            
               Lisaks tuleb kehtestada sätted selliste liidus olemas olevate kaubavarude suhtes, mis vastavad direktiivi 92/65/EMÜ sätetele sellistena, nagu need olid enne määruse (EL) nr 176/2010 tehtud muudatuste jõustumist. Seetõttu on vajalik kehtestada eraldi veterinaarsertifikaadi näidis liidusiseseks kaubanduseks hobuslaste, lammaste ja kitsede sperma, munarakkude ja embrüote ning sigade munarakkude ja embrüote puhul, mis on kogutud või toodetud, töödeldud ja säilitatud direktiivi 92/65/EMÜ kohaselt enne 1. septembrit 2010.
            
         
               (6)
            
            
               Selliste kaupade pikaajalise säilivuse tõttu ei ole praegu võimalik määrata kuupäeva olemasolevate varude kasutamise lõpetamiseks. Seetõttu ei ole võimalik määrata ka olemasolevate varude veterinaarsertifikaatide näidiste kasutamise lõpetamise kuupäeva.
            
         
               (7)
            
            
               Liidu õigusaktide järjepidevuse ja lihtsustamise huvides tuleks veterinaarsertifikaatide näidised kehtestada ühe otsusega, võttes arvesse komisjoni 30. märtsi 2004. aasta määrust (EÜ) nr 599/2004 loomade ja loomsete saaduste ühendusesisese kaubandusega seotud ühtlustatud näidissertifikaadi ja kontrollakti vastuvõtmise kohta (3).
            
         
               (8)
            
            
               Tagamaks kaupade täielikku jälgitavust, tuleks käesoleva otsusega kehtestada veterinaarsertifikaadi näidis liidusiseseks kaubanduseks selliste hobuslaste, lammaste ja kitsede spermaga, mis on kogutud tunnustatud seemendusjaamades ja saadetud tunnustatud spermasäilituskeskusest, olenemata sellest, kas viimane on mõne muu numbri all tunnustatud seemendusjaama osa või mitte.
            
         
               (9)
            
            
               Liidu õigusaktide selguse huvides tuleks kehtetuks tunnistada liidu õigusaktid, mis kehtestavad veterinaarsertifikaatide näidised kõnealuste kaupade liidusiseseks kaubanduseks. Seetõttu tuleks kehtetuks tunnistada komisjoni 24. juuli 1995. aasta otsus 95/294/EÜ, milles määratakse kindlaks hobuslaste munarakkude ja embrüotega kauplemisel kasutatavate veterinaarsertifikaatide näidis, (4) komisjoni 24. juuli 1995. aasta otsus 95/307/EÜ, milles määratakse kindlaks hobuslaste spermaga kauplemisel kasutatavate veterinaarsertifikaatide näidis, (5) komisjoni 19. septembri 1995. aasta otsus 95/388/EÜ, milles määratakse kindlaks ühendusesisesel lammaste ja kitsede sperma, munarakkude ja embrüotega kauplemisel kasutatavate veterinaarsertifikaatide näidis (6) ning komisjoni 9. novembri 1995. aasta otsus 95/483/EÜ, milles määratakse kindlaks ühendusesisesel sigade munarakkude ja embrüotega kauplemisel kasutatavate veterinaarsertifikaatide näidis (7).
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Sisu
   Käesoleva otsusega kehtestatakse veterinaarsertifikaatide näidised liidusiseseks kaubanduseks järgmiste kaupade puhul:
   
               a)
            
            
               hobuslaste sperma;
            
         
               b)
            
            
               hobuslaste munarakud ja embrüod;
            
         
               c)
            
            
               lammaste ja kitsede sperma;
            
         
               d)
            
            
               lammaste ja kitsede munarakud ja embrüod;
            
         
               e)
            
            
               sigade munarakud ja embrüod.
            
         Artikkel 2
   Hobuslaste sperma kaubandus
   Hobuslaste sperma transpordil ühest liikmesriigist teise peab saadetisega kaasas olema veterinaarsertifikaat, mis vastab ühele I lisas esitatud näidistest:
   
               a)
            
            
               A osas esitatud veterinaarsertifikaadi näidis IA spermasaadetiste puhul, mis on kogutud pärast 31. augustit 2010 ning lähetatud tunnustatud seemendusjaamast, kust sperma pärineb;
            
         
               b)
            
            
               B osas esitatud veterinaarsertifikaadi näidis IB spermavarude saadetiste puhul, mis on kogutud, töödeldud ja säilitatud enne 1. septembrit 2010 ja lähetatud tunnustatud seemendusjaamast, kust sperma pärineb, pärast 31. augustit 2010;
            
         
               c)
            
            
               C osas esitatud veterinaarsertifikaadi näidis IC punktides a ja b nimetatud sperma ja spermavarude saadetiste puhul, mis on lähetatud tunnustatud spermasäilituskeskusest.
            
         Artikkel 3
   Hobuslaste munarakkude ja embrüote kaubandus
   Hobuslaste munarakkude ja embrüote transpordil ühest liikmesriigist teise peab saadetisega kaasas olema veterinaarsertifikaat, mis vastab ühele II lisas esitatud näidistest:
   
               a)
            
            
               A osas esitatud veterinaarsertifikaadi näidis IIA munarakkude ja embrüote saadetiste puhul, mis on kogutud või toodetud pärast 31. augustit 2010 ning lähetatud tunnustatud embrüokogumis- või -tootmisrühma poolt, kust munarakud või embrüod pärinevad;
            
         
               b)
            
            
               B osas esitatud veterinaarsertifikaadi näidis IIB munarakkude ja embrüote varude saadetiste puhul, mis on kogutud, töödeldud ja säilitatud enne 1. septembrit 2010 ja lähetatud embrüokogumis- või -tootmisrühma poolt, kust munarakud või embrüod pärinevad, pärast 31. augustit 2010.
            
         Artikkel 4
   Lammaste ja kitsede sperma kaubandus
   Lammaste ja kitsede sperma transpordil ühest liikmesriigist teise peab saadetisega kaasas olema veterinaarsertifikaat, mis vastab ühele III lisas esitatud näidistest:
   
               a)
            
            
               A osas esitatud veterinaarsertifikaadi näidis IIIA spermasaadetiste puhul, mis on kogutud pärast 31. augustit 2010 ning lähetatud tunnustatud seemendusjaamast, kust sperma pärineb;
            
         
               b)
            
            
               B osas esitatud veterinaarsertifikaadi näidis IIIB spermavarude saadetiste puhul, mis on kogutud, töödeldud ja säilitatud enne 1. septembrit 2010 ja lähetatud tunnustatud seemendusjaamast, kust sperma pärineb, pärast 31. augustit 2010;
            
         
               c)
            
            
               C osas sätestatud veterinaarsertifikaadi näidis IIIC punktides a ja b nimetatud sperma ja spermavarude saadetiste puhul, mis on lähetatud tunnustatud spermasäilituskeskusest.
            
         Artikkel 5
   Lammaste ja kitsede munarakkude ja embrüote kaubandus
   Lammaste ja kitsede munarakkude ja embrüote transpordil ühest liikmesriigist teise peab saadetisega kaasas olema veterinaarsertifikaat, mis vastab ühele IV lisas esitatud näidistest:
   
               a)
            
            
               A osas esitatud veterinaarsertifikaat IVA munarakkude ja embrüote saadetiste puhul, mis on kogutud või toodetud pärast 31. augustit 2010 ning lähetatud tunnustatud embrüokogumis- või -tootmisrühma poolt, kust munarakud või embrüod pärinevad;
            
         
               b)
            
            
               B osas esitatud veterinaarsertifikaadi näidis IVB munarakkude ja embrüote varude saadetiste puhul, mis on kogutud, töödeldud ja säilitatud enne 1. septembrit 2010 ja lähetatud embrüokogumis- või -tootmisrühma poolt, kust munarakud või embrüod pärinevad, pärast 31. augustit 2010.
            
         Artikkel 6
   Sigade munarakkude ja embrüote kaubandus
   Sigade munarakkude ja embrüote transpordil ühest liikmesriigist teise peab saadetisega kaasas olema veterinaarsertifikaat, mis vastab ühele V lisas esitatud näidistest:
   
               a)
            
            
               A osas esitatud veterinaarsertifikaat VA munarakkude ja embrüote saadetiste puhul, mis on kogutud või toodetud pärast 31. augustit 2010 ning lähetatud tunnustatud embrüokogumis- või -tootmisrühma poolt, kust munarakud või embrüod pärinevad;
            
         
               b)
            
            
               B osas sätestatud veterinaarsertifikaadi näidis VB munarakkude ja embrüote varude saadetiste puhul, mis on kogutud, töödeldud ja säilitatud enne 1. septembrit 2010 ja lähetatud embrüokogumis- või -tootmisrühma poolt, kust munarakud või embrüod pärinevad, pärast 31. augustit 2010.
            
         Artikkel 7
   Kehtetuks tunnistamine
   Otsused 95/294/EÜ, 95/307/EÜ, 95/388/EÜ ja 95/483/EÜ tunnistatakse kehtetuks.
   Artikkel 8
   Kohaldamistähtpäev
   Käesolevat otsust kohaldatakse alates 1. septembrist 2010.
   Artikkel 9
   Adressaadid
   Käesolev otsus on adresseeritud liikmesriikidele.
   
      Brüssel, 26. august 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 268, 14.9.1992, lk 54.
   
      (2)  ELT L 52, 3.3.2010, lk 14.
   
      (3)  ELT L 94, 31.3.2004, lk 44.
   
      (4)  ELT L 182, 2.8.1995, lk 27.
   
      (5)  ELT L 185, 4.8.1995, lk 58.
   
      (6)  EÜT L 234, 3.10.1995, lk 30.
   
      (7)  EÜT L 275, 18.11.1995, lk 30.
   
      I LISA
      
         Veterinaarsertifikaadi näidis liidusiseseks kaubanduseks hobuslaste sperma saadetiste puhul
      
      A   OSA
      Veterinaarsertifikaadi näidis IA liidusiseseks kaubanduseks hobuslaste sperma saadetiste puhul, mis on kogutud nõukogu direktiivi 92/65/EMÜ kohaselt pärast 31. augustit 2010 ja lähetatud tunnustatud seemendusjaamast, kust sperma pärineb.
      
         
      
         
      
         
      
         
      
         
      B   OSA
      Veterinaarsertifikaadi näidis IB liidusiseseks kaubanduseks hobuslaste sperma saadetiste puhul, mis on kogutud ja säilitatud nõukogu direktiivi 92/65/EMÜ kohaselt enne 1. septembrit 2010 ja lähetatud tunnustatud seemendusjaamast, kust sperma pärineb, pärast 31. augustit 2010.
      
         
      
         
      
         
      C   OSA
      Veterinaarsertifikaadi näidis IC liidusiseseks kaubanduseks hobuslaste sperma saadetiste puhul, mis on kogutud, töödeldud ja säilitatud nõukogu direktiivi 92/65/EMÜ kohaselt pärast 31. augustit 2010, ning hobuslaste sperma varude saadetiste puhul, mis on kogutud, töödeldud ja säilitatud nõukogu direktiivi 92/65/EMÜ kohaselt enne 1. septembrit 2010 ja lähetatud tunnustatud spermasäilituskeskusest pärast 31. augustit 2010.
      
         
      
         
      
         
   
   
      II LISA
      
         Veterinaarsertifikaadi näidis liidusiseseks kaubanduseks hobuslaste munarakkude ja embrüote saadetiste puhul
      
      A   OSA
      Veterinaarsertifikaadi näidis IIA liidusiseseks kaubanduseks hobuslaste munarakkude ja embrüote saadetiste puhul, mis on kogutud või toodetud nõukogu direktiivi 92/65/EMÜ kohaselt pärast 31. augustit 2010 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad
      
         
      
         
      
         
      B   OSA
      Veterinaarsertifikaadi näidis IIB liidusiseseks kaubanduseks hobuslaste munarakkude ja embrüote saadetiste puhul, mis on kogutud ja säilitatud nõukogu direktiivi 92/65/EMÜ kohaselt enne 1. septembrit 2010 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad, pärast 31. augustit 2010
      
         
      
         
      
         
   
   
      III LISA
      
         Veterinaarsertifikaadi näidis lammaste ja kitsede sperma saadetiste kaubanduseks
      
      A   OSA
      Veterinaarsertifikaadi näidis IIIA liidusiseseks kaubanduseks lammaste ja kitsede sperma saadetiste puhul, mis on kogutud nõukogu direktiivi 92/65/EMÜ kohaselt pärast 31. augustit 2010 ja lähetatud tunnustatud seemendusjaamast, kust sperma pärineb.
      
         
      
         
      B   OSA
      Veterinaarsertifikaadi näidis IIIB liidusiseseks kaubanduseks lammaste ja kitsede sperma saadetiste puhul, mis on kogutud ja säilitatud nõukogu direktiivi 92/65/EMÜ kohaselt enne 1. septembrit 2010 ja lähetatud tunnustatud seemendusjaamast, kust sperma pärineb, pärast 31. augustit 2010.
      
         
      
         
      C   OSA
      Veterinaarsertifikaadi näidis IIIC liidusiseseks kaubanduseks lammaste ja kitsede sperma saadetiste puhul, mis on kogutud nõukogu direktiivi 92/65/EMÜ kohaselt pärast 31. augustit 2010, ning lammaste ja kitsede sperma varude saadetiste puhul, mis on kogutud, töödeldud ja säilitatud nõukogu direktiivi 92/65/EMÜ kohaselt enne 1. septembrit 2010 ja lähetatud tunnustatud spermasäilituskeskusest pärast 31. augustit 2010.
      
         
      
         
      
         
   
   
      IV LISA
      
         Veterinaarsertifikaadi näidis liidusiseseks kaubanduseks lammaste ja kitsede munarakkude ja embrüote saadetiste puhul
      
      A   OSA
      Veterinaarsertifikaadi näidis IVA liidusiseseks kaubanduseks lammaste ja kitsede munarakkude ja embrüote saadetiste puhul, mis on kogutud või toodetud nõukogu direktiivi 92/65/EMÜ kohaselt pärast 31. augustit 2010 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad
      
         
      
         
      
         
      B   OSA
      Veterinaarsertifikaadi näidis IVB liidusiseseks kaubanduseks lammaste ja kitsede munarakkude ja embrüote saadetiste puhul, mis on kogutud ja säilitatud nõukogu direktiivi 92/65/EMÜ kohaselt enne 1. septembrit 2010 ja lähetatud tunnustatud embrüokogumis- või tootmisrühma poolt, kust munarakud või embrüod pärinevad, pärast 31. august 2010
      
         
      
         
   
   
      V LISA
      
         Veterinaarsertifikaadi näidis liidusiseseks kaubanduseks sigade munarakkude või embrüote saadetistega
      
      A OSA
      Veterinaarsertifikaadi näidis VA liidusiseseks kaubanduseks sigade munarakkude ja embrüote saadetiste puhul, mis on kogutud või toodetud nõukogu direktiivi 92/65/EMÜ kohaselt pärast 31. augustit 2010 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad
      
         
      
         
      
         
      B OSA
      Veterinaarsertifikaadi näidis VB liidusiseseks kaubanduseks sigade munarakkude ja embrüote saadetiste puhul, mis on kogutud ja säilitatud nõukogu direktiivi 92/65/EMÜ kohaselt enne 1. septembrit 2010 ja lähetatud tunnustatud embrüokogumis- või -tootmisrühma poolt, kust munarakud või embrüod pärinevad, pärast 31. augustit 2010